AIŠKINAMASIS RAŠTAS

Dėl vieningos klientų aptarnavimo sistemos sukūrimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės strateginio veiklos plano 2020-2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2020-2022 metams patvirtinimo“, valdymo programos 1 tikslo „Teikti aukštos kokybės viešąsias paslaugas, efektyviai valdyti rajoną“ 3 uždavinio „Stiprinti savivaldybei pavaldžių įstaigų ir įmonių valdymą ir gerinti jų teikiamų paslaugų kokybę“ 5 priemonė numato sukurti vieningą klientų aptarnavimo sistemą įdiegti savivaldybės pavaldžiose įmonėse (toliau – priemonė). Ši priemonė standartizuos gyventojų aptarnavimą ir paslaugų teikimą, sukurs teikiamų paslaugų ir gyventojų aptarnavimo kokybiškesnę sistemą, padidins informacijos apie paslaugas ir gyventojų aptarnavimą prieinamumą. Siekiant priemonę įgyvendinti, parengtas sprendimo projektas - sukurti ir įdiegti Savivaldybei pavaldžiose įmonėse vieningą klientų aptarnavimo sistemą šilumos ir geriamojo vandens tiekimo, nuotekų tvarkymo bei komunalinių atliekų tvarkymo srityse ir pavesti uždarajai akcinei bendrovei „Molėtų švara“, bendradarbiaujant su uždarąja akcine bendrove „Molėtų šiluma“ ir uždarąja akcine bendrove „Molėtų vanduo“, iki 2020 m. gruodžio 31 d. organizuoti vieningos klientų aptarnavimo sistemos sukūrimą ir įdiegimą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 30, 31 punktai, 16 straipsnio 4 dalis;

Molėtų rajono savivaldybės strateginio veiklos plano 2020-2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2020-2022 metams patvirtinimo“, valdymo programos 1 tikslo „Teikti aukštos kokybės viešąsias paslaugas, efektyviai valdyti rajoną“ 3 uždavinio „Stiprinti savivaldybei pavaldžių įstaigų ir įmonių valdymą ir gerinti jų teikiamų paslaugų kokybę“ 5 priemonė „Vieningos klientų aptarnavimo sistemos sukūrimas ir įdiegimas savivaldybės pavaldžiose įmonėse“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – iki 2020 m. gruodžio 31 d. bus sukurta ir įdiegta vieninga klientų aptarnavimo sistema šilumos ir geriamojo vandens tiekimo, nuotekų tvarkymo bei komunalinių atliekų tvarkymo srityse.

Neigiamų pasekmių nenumatoma.

**4. Priemonės sprendimui įgyvendinti**

Vykdyti priimtą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bus reikalingos savivaldybės biudžeto lėšos sistemos diegimo išlaidoms kompensuoti..

**6. Vykdytojai, įvykdymo terminai**

UAB „Molėtų švara“, UAB „Molėtų šiluma“ ir UAB „Molėtų vanduo“, įvykdymo terminas - iki 2020 m. gruodžio 31 d.